Document ID: /fineweb-2-swissfilter-quality_10-filterrobots/filtered/01778.jsonl.gz/21

Autom sme sa dopravili do obce Weesen (kantón St. Gallen), ktorá leží na západnom brehu jazera Walensee. S parkovaním nebol probém, ale asi to bolo počasím, ktoré preriedilo počet návštevníkov. Zaparkovali sme pri hotely Flyhof (Betliserstrasse 16). Sú tam posledné štyri parkovacie miesta ešte v obci, takže cena je 50 Rapov na hodinu.
Parkovanie sa platí od 8.00 hod. do 19.00 hod. od pondelka do soboty vrátane sviatkov. Parkovacie hodiny vám nevydajú lístok, ktorý si založíte za sklo auta, ale musíte si vypočítať sumu, čiže počet hodín x 50 Rapov a po vhodení tejto sumy jednoducho stlačíte tlačítko s číslom, ktoré prináleží číslu parkovacieho miesta napísaného na vozovke. Na displeji sa zobrazí číslo parkovacieho miesta a čas, dokedy máte parkovanie zaplatené. Neskôr sú ešte k dispozícii platené parkoviská, ale parkovné je vyššie. Cesta sa tiahne po obvode azúrového jazera a svah na ľavej strane je veľmi príkry. Asi po 1 km. prechádzame cez dva tunely. Dávajte si pozor, pretože táto cesta je stále prejazdná pre autá v stanovených časových intervaloch buď z jednej, alebo z druhej strany. Aj keď sú v najrizikovejších miestach závalové zábrany, padajúceho kamenia je na ceste dosť, takže opatrne. O ďalší kilometer sa nám naskytol pohľad na vodopád a malú vodnú elektráreň, ktorá funguje na spádovej vode z priehrady nad ňou. O 500 m. neskôr prichádzame na rozcestie, kde odbočíme doprava (Strandstrasse), čiže držíme sa stále brehu. Príchádzame k parkovisku a verejným záchodom, ktoré slúžia pre malú pláž, kde sa v letných mesiacoch môžete okúpať, či pre prístav lodnej dopravy (zastávka sa volá Betlis). Sú tu k dispozícii aj grilovacie miesta. Po krátkej pauze stúpame od jazera asi 30 m. k zrúcanine hradu Strahlegg (Burgruine Strahlegg). Je to národná klutúrna pamiatka, ale jej vek sa zatial iba odhaduje na 15 rok p.n.l. V roku 1388 slúžil hrad v rakúsko-habsburskej vojne ako základňa proti konfederácii, a preto bol dobitý a zničený.
Po značke (žltý kosoštvorec) stúpame až na cestu a vydávame sa ďalej na východ (doprava). Po 1,2 km. asfaltová cesta končí a prechádza do turistickej cestičky. Krátky výstup k lesu, kde sme konečne našli výborné miesto pre opekanie. Vodopád sa nachádza v tesnej blízkosti, takže si k nemu môžete odskočiť pri tom, ako sa vaše dobroty budú grilovať. Na výhliadke pod vodopádom už však uvidíte iba jeho spodnú časť. Cestou späť sme sa už držali "asfaltky", takže nad zrúcaninou hradu Strahlegg nás cesta viedla okolo reštaurácie/farmy. Nakoniec sme sa dočkali aj slnka, takže sme si pri náučnom geologickom chdníku (Geologischer Rundweg) aj políhali a trochu sa zohriali jeho skúpymi lúčmi.
Trasa: Weesen - vodopád Rinquelle - Wessen
Tím: 2 dospelí a 1 dieťa (6 rokov)
Vzdiaľenosť: 8,3 km.
Aktivity: turistika, zrúcanina hradu Strahlegg, náučný geologický chodník, opekanie, kochanie sa prírodou
Čas: 4 hod.
Mapa: www.map.schweizmobil.ch
Zdroj: Wikipedia
Ak sa vám článok páčil, potešilo by nás vaše hodnotenie:
- hodnotenie v hornej časti článku priamo pod jeho nadpisom (max. 5 hviezdičiek)
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií. Ak viete, že v článku sa nachádza skreslená, či nepravdivá informácia, môžte požiadať administrátora o nápravu. Takáto požiadavka musí byť podložená odkazom na oficiálne zdroje, uvádzajúce predmetnú nápravu.